ทักษิณ เตือนอย่าพนันบอลโลก ชี้เล่นแล้วมีโอกาสเจ๊งถึง 99 เปอร์เซ็นต์ คนที่รวยมีแต่เจ้ามือ ขณะที่ "จาตุรนต์" ออก 9 มาตรการป้องกันการพนันบอลในสถานศึกษา ด้าน ม.หอการค้าไทย ชี้ช่วงบอลโลกเม็ดเงินจะสะพัดถึง 3.5 หมื่นล้านบาทเหลืออีกเพียงไม่กี่วันมหกรรมฟุตบอลโลก 2006 ก็จะเปิดฉากขึ้น ท่ามกลางกระแสวิเคราะห์กันอย่างกว้างขวางว่าในเมืองไทยมีเงินจากการพนันฟุตบอลโลกครั้งนี้สะพัดนับหมื่นล้านบาท ล่าสุด พ.ต.ท.ทักษิณ ชินวัตรนายกรัฐมนตรี กล่าวถึงเรื่องนี้ว่า น่าเป็นห่วงเพราะคนไทยโดยเฉพาะเด็กและเยาวชนดูฟุตบอลแล้วมักเล่นพนัน แล้วก็เสียพนัน ทำให้เสียการเรียนเสียอนาคต เพราะยังไม่เคยเห็นคนที่เล่นพนันแล้วรวยสักคน "คนที่รวยจากการพนันรับรองว่ามีไม่ถึง 1 เปอร์เซ็นต์ แต่คนที่เสียหายจากการพนันมี 99 เปอร์เซ็นต์ การพนันทุกชนิดมีเจ้ามือเท่านั้นที่รวย คนเล่นไม่มีใครรวย ถึงจะรวยวันนี้ก็จนในวันหน้า ไม่มีคำว่าจนวันนี้ แล้วรวยวันหน้า เพราะฉะนั้นอยากฝากข้อคิดไปถึงเยาวชนและประชาชนว่าดูฟุตบอลให้สนุก ดูที่ความสามารถของนักฟุตบอลเพื่อนำไปสู่การพัฒนาตัวเอง หรือดูเพื่อความสนุกในเกมดีกว่าที่จะไปเล่นการพนันจากเกม"ต่อคำถามที่ว่าฟุตบอลโลกครั้งนี้เชียร์ทีมใดเป็นพิเศษ พ.ต.ท.ทักษิณกล่าวว่า ส่วนตัวเป็นคนชอบเชียร์ แต่ไม่เคยเล่น เพราะไม่ถนัด และถ้าถามว่าชอบทีมไหนคิดว่าทีมอังกฤษ ตัวผู้เล่นเอาอาจจะคุ้น เพราะดูฟุตบอลพรีเมียร์ลีก แต่เวลาลงแข่งตนคิดว่าทีมชาติบราซิลมีโอกาส ส่วนฟุตบอลโลกครั้งนี้หากมีเวลาก็จะดู นอกจากนี้ยังได้รับเชิญให้ไปดูคู่ชิงชนะเลิศในวันที่ 9 กรกฎาคม แต่ต้องดูอีกทีว่าสามารถไปได้หรือไม่ศธ.ออก 9
ในช่วงบอลโลกเม็ดเงินจะสะพัดถึงกี่เปอร์เซ็นต์ 
จาตุรนต์